|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА ПОСТАНОВЛЕНИЕ ЗА ДОПЪЛНЕНИЕ НА ПОСТАНОВЛЕНИЕ № 142 НА МИНИСТЕРСКИЯ СЪВЕТ ОТ 2019 Г. ЗА РАЗРАБОТВАНЕ НА СТРАТЕГИЧЕСКИТЕ И ПРОГРАМНИТЕ ДОКУМЕНТИ НА РЕПУБЛИКА БЪЛГАРИЯ ЗА УПРАВЛЕНИЕ НА СРЕДСТВАТА ОТ ФОНДОВЕТЕ НА ЕВРОПЕЙСКИЯ СЪЮЗ ЗА ПРОГРАМНИЯ ПЕРИОД 2021 – 2027 Г.** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | АсоциацияРастителнозащитна ИндустряПостъпило в МЗХГ с регистрационен индекс 15-395 от 19.10.2020 г. | Във връзка с проекта на Постановление за допълнение на Постановление № 142 на Министерския съвет от 2019 г. за разработване на стратегическите и програмните документи на Република България за управление на средствата от фондовете на Европейския съюз за програмния период 2021 - 2027 г. (ДВ, бр. 46 от 2019 г.; изм. бр. 67 от 2019 г.), публикуван на сайта на Министерството на земеделието и храните на 05.10.2020 г., от името на Асоциация Растителнозащитна Индустрия България (АРИБ) представям на Вашето внимание становище на растителнозащитната индустрия и предложение за допълнение на публикувания проект. С настоящото изразяваме нашата подкрепа и изказваме единомислие по отношение на причините и целите на предложените с проекта допълнения, с които ще се гарантира възможност за участие в тематичната работна група на всички заинтересовани страни, включително юридическите лица с нестопанска цел (ЮЛНЦ) - обединения на индустрията, регистрирани с дейност в частна полза. По публикувания проект за допълнение на Постановление № 142 на МС от 2019 г. бихме желали в предоставения ни законен срок да представим следните коментари и предложения, които молим да вземете предвид: |  |  |
|  |  | 1. По отношение предложенията за допълнение на текста на чл. 7 от ПМС 142/2019 г. в § 1 от проекта се предвижда, че в чл. 7, ал. 4 се създава т. 16:„16. юридически лица с нестопанска цел, осъществяващи дейност в частна полза или кооперативни съюзи, работещи в сферата на селското стопанство, хранително-вкусовата промишленост, горите или развитие на селските райони - само за стратегическия план,, който се финансира от Европейския земеделски фонд за развитие на селските райони и от Европейския фонд за гарантиране на земеделието."Доколкото индустрията по растителна защита е пряко свързана с растениевъдството във всичките му отрасли, считаме, че АРИБ, като представител на голяма част от индустрията, работи именно в сферата на селското стопанство.Тъй като, описанието на сферата, в която извършват своята дейност ЮЛНЦ с право да участват в тематичните работни групи, е генерализирана, считаме, че АРИБ отговаря на критериите на проекта за промяна на ПМС № 142/2019 г. и бихме искали да изпълним всички изисквания и условия на Приложение № 3 към чл. 9а, ал. 2.Поради това и с оглед избягване на всякакви възможни недоразумения при изготвяне на необходимите документи за участие, молим да поясните понятието „работещи в сферата на селското стопанство“, с цел да се потвърди нашето тълкуване, че АРИБ отговаря на критериите на проекта за промяна на ПМС № 142/2019 г. |  | При обявяване на покана за участие, ако Вашата организация отговаря на всички останали изисквания и докаже, че работи в сферата на селскто стопансто няма пречка да бъде одобрена. |
|  |  | 2. По отношение предложеното съдържание на Приложение № 3 към чл. 9а, ал. 2 -„Процедура“ обръщаме вниманието Ви на следните неясни формулировки и несъответствия при препращаме към други норми, а именно:2.1. В т. 4 от процедурата е предвидено подаване на документи по образец с изрично изброени приложения. В буква „в“ предвижда подаване на „декларация за обстоятелствата по чл. 4“, но чл. 4 от ПМС 142/2019 г. се отнася за определяне членове в състава на работната група по чл. 3, ал. 1, а не на Тематична работна група по чл. 7.Не можем да предположим каква декларация следва да се представи за обстоятелства по чл. 4, поради което молим текстът да бъде редактиран, като се измени препращането или се поясни за кои обстоятелства следва да се отнася декларацията. | Приема се |  |
|  |  | 2.2. В т. б от „Процедурата“ е предвидено, че поканените лица могат да излъчат един основен член и до трима представители за резервни членове и следва в срок до 14 дни от получаване на поканата да „представят документи, доказващи обстоятелствата по чл. 4. ал. 3 относно излъчения основен член и резервните членове“.Считаме, че препратката е неточна, тъй като чл. 4 на ПМС 142/2019 г. от една страна няма алинея 3, а от друга страна се отнася до съвсем различни въпроси, които по никакъв начин нямат връзка с определянето на членове на ЮЛНЦ с дейност в частна полза. Предполагаме, че в проекта на ПМС се има предвид представяне на документите по чл. 9а, ал. 3. (§ 2).Поради това, предлагаме препратката да бъде коригирана и текстът да придобие следния вид:„6. В срок до 14 дни от получаването на поканата лицата по т. 5 писмено уведомяват министъра на земеделието, храните и горите или оправомощено от него лице за излъчените представители и представят документи, доказващи обстоятелствата по чл. 9а, ал. 3 относно излъчения основен член и резервните членове.“ | Приема се |  |
|  |  | Според представлявания от АРИБ бранш, с предложените от нас коментари, изменения и допълнения проектът за Проект на Постановление за допълнение на Постановление № 142 на МС от 2019 г. за разработване на стратегическите и програмните документи на Република България за управление на средствата от фондовете на ЕС за програмния период 2021 - 2027 г. (ДВ, бр. 46 от 2019 г.; изм. бр. 67 от 2019 г.) ще гарантира възможността за участие на всички заинтересовани страни. Оставаме на разположение за изясняване на позициите ни, в случай на необходимост |  |  |
|  | Националния съюз на земеделските кооперации в България Получено от Портала за обществени консултации на 19 октомври 2020 г. | С приемането си през 1999 г. Закона за кооперациите създаде нова форма на сдружаване на физически лица с променлив капитал и с променлив брой членове, които чрез взаимопомощ и сътрудничество да осъществяват търговска дейност за задоволяване на техни икономически, социални и културни интереси, а именно кооперациите. Съгласно чл. 1 от закона кооперациите са юридически лица. Националният съюз на земеделските кооперации в България е създаден през 1991 г., като през 2000 г. е регистриран по Закона за кооперациите като Национален съюз на земеделските кооперации в България със статут на кооперация. Той е неразделна част от българската кооперативна система, един от четирите, признати от Министерския съвет за национални съюзи. Членуващите в съюза над 450 земеделски кооперации са обединени на териториален принцип в 19 областни и регионални съюзи на земеделските кооперации, които са членове на Националния съюз на земеделските кооперации в България. В тази връзка представляваният от мен съюз се явява втората по големина организация на земеделски стопани в страната, която обаче не е регистрирана като юридическо лице с нестопанска цел, а съгласно изискванията на българското законодателство като кооперация. Ето защо с изненада установихме, че в приетото Постановление № 142 от 2019 г. за разработване на стратегическите и програмните документи на Република България за управление на средствата от фондовете на европейския съюз за програмния период 2021 – 2027 г. в състава на Тематичната работна група не е предвидено включването в състава на представители на най-старото обединение на земеделски производители в страната – Националния съюз на земеделските кооперации в България.  | Приема се по принцип | В §1 на проекта е създадена възможност кооперативните съюзи да бъдат включени като членове в тематичната работна група за разработване на Стратегическия план за развитие на земеделието и селските райони |
|  | Във връзка с гореизложеното Националния съюз на земеделските кооперации в България предлага в § 1. от публикувания за обществено обсъждане проект на ПМС за допълнение на Постановление № 142 от 2019 г. за разработване на стратегическите и програмните документи на Република България за управление на средствата от фондовете на европейския съюз за програмния период 2021 – 2027 г. да се добави създаване на още една точка 17 със следния текст: „Национален съюз на земеделските кооперации в България, – само за стратегическия план, който се финансира от Европейския земеделски фонд за развитие на селските райони и от Европейския фонд за гарантиране на земеделието.“. По този начин в процеса на създаване на Стратегическия план ще бъдат включени всички заинтересовани национални обединения на земеделски производители в страната. |  |  |